ΓΡΑΠΤΗ ΕΡΩΤΗΣΗ P-3678/02

υποβολή: Dorette Corbey (PSE) προς την Επιτροπή

(11 Δεκεμβρίου 2002)

Θέμα: Γερμανικό αιολικό πάρκο πλησίον του Bellingwolde

Τον Οκτώβριο του 1998 ορισμένοι κάτοικοι του Bellingwolde (κοινότητα Bellingwedde, επαρχία Groningen) πληροφορήθηκαν ότι σχεδιάζεται η κατασκευή αιολικού πάρκου (Αιολικό πάρκο Rhede) στη γερμανική πλευρά των συνόρων, και δη σε απόσταση 200 μέτρων από τα σύνορα (και 300 μέτρων περίπου από τα πλησιέστερα σπίτια) με 22 ανεμογεννήτριες συνολικού ύψους 60 έως 70 μέτρων και μεγίστης ισχύος 1,5 MW εκάστη. Το Σεπτέμβριο του 2001 κατασκευάσθηκαν τελικά στη θαμνώδη περιοχή Rheder Moor (βορειοδυτικά της περιφέρειας Emsland στη γερμανική κοινότητα Rhede) 17 ανεμογεννήτριες ύψους 135 μέτρων και μεγίστης ισχύος 1,8 MW σε απόσταση 350 μέτρων περίπου από τα ολλανδογερμανικά σύνορα.

Το αιολικό πάρκο προκαλεί μεγάλες ενοχλήσεις για τους κατοίκους της περιοχής (θόρυβο, σκιά, περιορισμό της θέας, δονήσεις του εδάφους, ηλεκτρομαγνητικές παρεμβολές, μείωση της αξίας των ακινήτων καιποβάθμιση της ποιότητας ζωής).

Μπορεί η Επιτροπή να επιβεβαιώσει ότι κατά τον σχεδιασμό του αιολικού πάρκου έπρεπε να είχε πραγματοποιηθεί εκτίμηση των επιπτώσεων του έργου στο περιβάλλον σύμφωνα με την κοινοτική νομοθεσία (οδηγία 97/11/ΕΚ(1))· Μπορεί επίσης να επιβεβαιώσει ότι έλαβε χώρα η αυτή η εκτίμηση για το αιολικό πάρκο Rhede;

Συμφωνεί η Επιτροπή με το γεγονός ότι, επειδή η περιοχή που επελέγη για την κατασκευή του έργου ευρίσκεται πλησίον των ολλανδογερμανικών συνόρων, αυτή η εκτίμηση των επιπτώσεων στο περιβάλλον έπρεπε να περιλάβει και τις διασυνοριακές επιπτώσεις, όπως και τις ενοχλήσεις που προκαλούνται από το έργο, και να μην περιορισθεί στο έδαφος της χώρας όπου προβλεπόταν η κατασκευή του έργου· Μπορεί η Επιτροπή να αναφέρει εάν η μελέτη έγινε με την προβλεπόμενη διαδικασία και ποια δράση προτίθεται να αναλάβει·

Πιστεύει η Επιτροπή ότι το αιολικό πάρκο Rhede δημιουργεί ανυπόφορες ενοχλήσεις για τους κατοίκους του Bellingwolde, οι οποίες θα μπορούσαν να είχαν προληφθεί εάν εφαρμοζόταν ορθά το κοινοτικό δίκαιο·

(1) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(16 Ιανουαρίου 2003)

Σύμφωνα με το άρθρο 4, παράγραφος 1 της οδηγίας 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), όπως τροποποιήθηκε από την οδηγία 97/11/ΕΟΚ της 3ης Μαρτίου 1997, τα έργα που αναφέρονται στο παράρτημα Ι της οδηγίας πρέπει να αποτελέσουν αντικείμενο αξιολόγησης περιβαλλοντικών επιπτώσεων (ΕΙΑ). Σύμφωνα με το άρθρο 4, παράγραφος 2 της οδηγίας, τα έργα που αναφέρονται στο παράρτημα ΙΙ αποτελούν αντικείμενο ΕΙΑ μόνον εφόσον τα κράτη μέλη, μετά από κατά περίπτωση εξέταση ή βάσει εθνικών ορίων ή κριτηρίων, αποφασίζουν ότι οι περιστάσεις επιβάλλουν κάτι ανάλογο. Σύμφωνα με το άρθρο 4, παράγραφος 3 και το παράρτημα ΙΙΙ της τροποποιημένης οδηγίας ΕΙΑ, μεταξύ των κριτηρίων επιλογής επιβάλλεται να περιλαμβάνονται τα χαρακτηριστικά του έργου, η θέση και οι πιθανές του επιπτώσεις, συνυπολογίζοντας το διαμεθοριακό χαρακτήρα των εκπτώσεων. Από το τελευταίο χαρακτηριστικό προκύπτει ότι σε περίπτωση που επιβάλλεται να διεξαχθεί ΕΙΑ, πρέπει να λαμβάνονταιπόψη οι ενδεχόμενες διασυνοριακές επιπτώσεις του έργου. Το άρθρο 7 της τροποποιημένης οδηγίας ΕΙΑ προβλέπει ακόμη και τη διενέργεια διαμεθοριακών διαβουλεύσεων και τη διαμεθοριακή συμμετοχή του κοινού στις περιπτώσεις κατά τις οποίες διαπιστώνεται ότι ένα έργο ενδέχεται να έχει σοβαρές αρνητικές επιπτώσεις στο περιβάλλον άλλου κράτους μέλους ή στις περιπτώσεις κατά τις οποίες σε κράτος μέλοςποβάλλονται ενδεχομένως αντίστοιχες αιτήσεις.

Τα αιολικά αγροκτήματα (ή αιολικά πάρκα) (εγκαταστάσεις για τη χαλιναγώγηση της αιολικής ενέργειας με στόχο την παραγωγή ενέργειας) αναφέρονται στο παράρτημα ΙΙ, σημείο 3, εδάφιο (i) της τροποποιημένης οδηγίας ΕΙΑ. Ως εκ τούτου, εναπόκειται στα κράτη μέλη να αποφασίσουν, σύμφωνα με τα κριτήρια επιλογής που αναφέρονται στο παράρτημα ΙΙΙ της οδηγίας, κατά πόσον και σε ποιες περιπτώσεις η κατασκευή μονάδων αιολικής ενέργειας θα πρέπει να αποτελέσει αντικείμενο ΕΙΑ.

Η Γενική Διεύθυνη Περιβάλλοντος έλαβε καταγγελτήρια επιστολή από ολλανδό πολίτη για το θέμα αυτό στις 3 Δεκεμβρίου 2002.

Επί του παρόντος, η Επιτροπή δεν διαθέτει επαρκείς πληροφορίες ώστε να αποφασίσει κατά πόσον η Γερμανία εν προκειμένω εφάρμοσε ορθά τις απαιτήσεις της οδηγίας ΕΙΑ. Η Επιτροπή δεν γνωρίζει καν εάν διεξήχθη ΕΙΑ πριν την έγκριση και την κατασκευή των αντιστοίχων αιολικών μονάδων παραγωγής ενέργειας. Η Επιτροπή, ως εκ τούτου, θα καλέσει τη γερμανική κυβέρνηση να παράσχει λεπτομερέστερες πληροφορίες για τη συγκεκριμένη περίπτωση.

(1) ΕΕ L 175 της 5.7.1985.